[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKA NAČELNICA**

KLASA : 100-01/25-01/01

URBROJ : 2176/07-03/1-25-1

Donji Kukuruzari, 30. travnja 2025. godine

Na temelju mjera aktivne politike zapošljavanja – Javni rad iz nadležnosti Hrvatskog zavoda za zapošljavanje za 2025. godinu i članka 42. Statuta Općine Donji Kukuruzari („Službeni vjesnik“, broj 8/23) Općinska načelnica Općine Donji Kukuruzari, dana 30. travnja 2025. godine objavljuje:

**O G L A S**

**za zasnivanje radnog odnosa**

**u javnim radovima na području Općine Donji Kukuruzari**

Broj traženih radnika/ca: 4

Naziv radnog mjesta: **RADNIK/CA NA ODRŽAVANJU U JAVNIM RADOVIMA**

Vrsta zaposlenja: Na određeno vrijeme u trajanju od 6 mjeseci; javni radovi

Radno vrijeme: Puno radno vrijeme

Razina obrazovanja: Osnovna škola niži razredi, završena osnovna škola, srednja škola 3 godine, srednja škola 4 godine

Opis poslova:

- radovi na održavanju čistoće zelenih površina – radovi na košnji trave

- uklanjanje osušenog granja i cvijeća i sadnja novog cvijeća

- radovi na održavanju javnih površina, nerazvrstanih cesta i poljskih putova

- uređenje okoliša i površina oko dječjih igrališta i javnih objekata na području Općine Donji Kukuruzari

- skupljanje odbačenih predmeta i komunalnog otpada na javnim površinama

- radovi na održavanju čistoće prostora u objektima društvenih domova i drugih objekata u vlasništvu Općine Donji Kukuruzari i površina i staza oko objekata

Ciljane skupine (korisnici):

1. osobe u nepovoljnom položaju na tržištu rada, bez obzira na duljinu prijave u Evidenciji:

* roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva, hrvatski branitelji, djeca poginulih i nestalih hrvatskih branitelja

Kandidati su dužni priložiti sljedeću dokumentaciju:

- obrazac prijave (obrazac prijave se preuzima u prostorijama Općine Donji Kukuruzari),

- preslika osobne iskaznice,

- dokaz o stručnoj spremi – preslika svjedodžbe, odnosno potpisana izjava za osobe koje nisu završile osnovno obrazovanje (obrazac izjave se preuzima u prostorijama Općine Donji Kukuruzari)

- potvrda o nezaposlenosti i podatke o duljini prijave u evidenciji Hrvatskog zavoda za zapošljavanje,

- dokaz o ispunjavanju uvjeta za ciljanu skupinu.

Osobe koje se prijavljuju na natječaj dužne su dostaviti svoju prijavu putem pošte (preporučeno) ili osobno u roku od osam dana od dana objave natječaja na adresu:

**Općina Donji Kukuruzari**

**Don Ante Lizatovića 2, Donji Kukuruzari**

**44 430 Hrvatska Kostajnica**

s naznakom „**ZA OGLAS – JAVNI RADOVI**“

Nepravovremene i nepotpune prijave neće se razmatrati.

Natječaj će biti objavljen na web stranicama Hrvatskog zavoda za zapošljavanje i internetskoj stranici Općine Donji Kukuruzari – <https://www.donji-kukuruzari.hr/>

Detaljnije o uvjetima javnog rada i ciljanim skupinama na: <https://mjere.hzz.hr/mjere/javni-rad-2025/>

**OPĆINSKA NAČELNICA**

Lucija Matuzović